Številka: 03215-2/2015-3

Datum: 23. 4. 2015

## ZAPISNIK

4. seje Odbora za stanovanjsko politiko (v nadaljevanju: Odbor), ki je bila v torek, 14. aprila 2015.

Seja je potekala v Klubu 15, Mestna hiša, Mestni trg 1, Ljubljana.

Sejo je vodil predsednik Odbora Anton Kastelic.

Na seji so bili navzoči članice in člani Odbora (v nadaljevanju: člani):

Anton Kastelic, Irena Kuntarič Hribar, Bruna Antauer, Martina Kajzer, Emilija Mitrović in Nataša Sax.

Seje se ni udeležil Iztok Kordiš.

Na seji so bili navzoči tudi:

Sašo Rink, direktor JSS MOL in Boris Kaučič iz MOL, SODMS.

Seja se je pričela ob 16.45 uri ob navzočnosti 4 članov.

S sklicem seje so člani prejeli predlog dnevnega reda 4. seje Odbora:

1. Potrditev zapisnika 3. seje Odbora za stanovanjsko politiko
2. Poročilo o uresničevanju stanovanjskega programa Mestne občine Ljubljana za leto 2014
3. Letno poročilo Javnega stanovanjskega sklada Mestne občine Ljubljana za leto 2014
4. Razno

O dnevnem redu ni razpravljal nihče, zato je predsednik dal na glasovanje predlagani dnevni red:

**PREDLOG SKLEPA:**

**Odbor za stanovanjsko politiko sprejme predlog dnevnega reda 4. seje Odbora.**

Navzoči je bilo 5 članov.

Za je glasovalo 5 članov. Proti ni glasoval nihče.

Predlog dnevnega reda **je bil** sprejet.

**AD 1**

Predsednik je vprašal navzoče člane in članice ali je kakšna pripomba na vsebino zapisnika 3. seje odbora. Sekretar odbora je krajše povzel zapisnik ter predstavil sprejete sklepe. Prisotni niso podali nobenih pripomb na zapisnik. Nato je predsednik dal na glasovanje naslednji sklep.

**PREDLOG SKLEPA:**

**Potrdi se zapisnik 3. seje Odbora za stanovanjsko politiko.**

Navzoči je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 2 in AD 3**

Predsednik OSP je glede na obravnavo točke poročilo o uresničevanju stanovanjskega programa Mestne občine Ljubljana za leto 2014 ter letno poročilo Javnega stanovanjskega sklada Mestne občine Ljubljana za leto 2014 predlagal, da se vobe točki zaradi medsebojnega vsebinskega prekrivanja predstavita skupaj in se nato glasuje za vsako točko posebej. Prisotni so se s predlogom strinjali.

Direktor JSS MOL, g. Sašo Rink, je predstavil obe točki. Krajše je predstavil poročilo o uresničevanju stanovanjskega programa Mestne občine Ljubljana za leto 2014 ter letno poročilo Javnega stanovanjskega sklada Mestne občine Ljubljana za leto 2014.

Razpravljali so: Anton Kastelic, Sašo Rink, Irena Kuntarič Hribar, Bruna Antauer, Martina Kajzer, Emilija Mitrović in Nataša Sax.

Razprava je tekla o cenzusih za dodelitev stanovanj, prosilcih, čakalnih dobah, primanjkljaju neprofitnih stanovanj in bivalnih enot v Ljubljani, o ažurnem in promptnem delovanju JSS MOL, o projektu Polje 3, o projektih Dolgi most, nakupih samskih domov, oskrbovanih stanovanjih, hiši Sonček, o prenovah in modernizacijah stanovanj v MOL, o najemnih razmerjih, o sodnih postopkih, sodnih stroških, o Društvu8 Kralji ulice, o 16. Razpisu za neprofitna stanovanja, o terjatvah za najemnike s strani JSS MOL, o rebalansu 2014, o presežku prihodkov nad odhodki, o nadzornem svetu JSS MOL, o namenskem premoženju JSS MOL, o glavnici, kreditih, projektih, transfernih odhodkih, o delu delavcev JSS MOL z najemniki, o sodelovanju s CSD, o koordiniranju in delovanjem JSS MOL in CSD, o pristojnostih JSS MOL in njegovih pristojnostih, o sofinanciranju programov s strani oddelka za zdravstvo in socialo, o projektu Ob Ljubljanici.

Predsednik je javno pohvalil delovanje in trud JSS MOL ter vseh sodelavcev na JSS MOL ter se zahvalil direktorju za njegovo delo v preteklem letu.

Po končani razpravi je predsednik dal na glasovanje:

**SKLEP:**

**Odbor za stanovanjsko politiko je obravnaval Poročilo o uresničevanju stanovanjskega programa Mestne občine Ljubljana za leto 2014 in ga predlaga Mestnemu svetu MOL v sprejem.**

Navzoči je bilo 6 članov.

Za je glasovalo 6 članov. Proti ni glasoval nihče.


Sklep je bil sprejet.

in

**SKLEP:**

**Odbor za stanovanjsko politiko je obravnaval Letno poročilo Javnega stanovanjskega sklada MOL za leto 2014 s predlaganimi sklepi pod točko 1., 2., in 3. ter jih predlaga Mestnemu svetu MOL v sprejem.**

**Sklepi pod točko 1., 2. in 3.:**

****

Navzoči je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 4**

Razpravljali so: Anton Kastelic, Sašo Rink, Irena Kuntarič Hribar, Bruna Antauer, Martina Kajzer, Emilija Mitrović, Nataša Sax in Boris Kaučič.

Razprava je tekla o tržnih najemninah, višini stanovanjske najemnine, o ZUJF, o socialnem čutu delavcev na JSS MOL, o krivdnih odpovednih razlogih, o oderuški najemnini, o tržni najemnini, o odprtju projekta Polje 3, o predvidevanjih glede nadaljnjega srečevanja OSP.

Seja je bila končana ob 18.30 uri.

|  |  |
| --- | --- |
| Zapisal:  Boris Kaučič  Višji svetovalec III | Anton KASTELIC  Predsednik |